Местоположба на Вестеролен
**Вестеролен** (норвешки: *Vesterålen*) — област и архипелаг во најсеверниот дел на округот Нурлан, Норвешка. Сместена е северно од Лофотенските Острови и западно од градот Харстад.

Name
----

Старонордиските облици на името се *Vestráll* и *Vestrálar* (во множина). Поимот *vestr* значи „запад", а *áll* значи „(длабок и тесен) ракав" или „проток", и се однесува на преминот западно од островот Хинеја. Се претпоставува дека стариот назив на преминот источно од Хинеја (денес наречен Тјелдсундет) бил *Austráll* (со значење „источен ракав/проток").

Географија
----------

Селото Блејк на Андеј. Недалеку од брегот водата е длабока и тука се хранат кашалоти.
Вестеролен ги опфаќа општините Андеј, Бе, Екснес, Суртлан и Хадсел. Според некои поимувања, тука може да се вброи и општината Лединген. Областа е распоредена на неколку острови: Лангеја, Андеја, Хадселеја, западниот дел на Хинеја, северниот дел на Ауствогеја и на неколку помали острови.

Пределите се планински, но планините се позаоблени во споредба со оние на Лофотенските Острови. Населените места лежат на самиот брег, помеѓу планините и фјордовите. Има неколку езера, од кои особено се издвојува Алсвогватнет. На дел од територијата се протега и националниот парк Мејсален. Климата е морска и зимите се благи, со оглед на местоположбата северно од поларникот. Просечната јануарска температура во Стокмаркнес (Хадсел) изнесува -1,8 °C, а во јули изнесува 12,3 °C во деноноќен просек; просечната годишна температура е 4,3 °C, а најмногу врнежи има на есен, со просек од 1.220 мм.

Сообраќај
---------

Вестеролен со мостови е поврзан со копното и со аеродромот во Евенес. Сообраќајот до Лофотенските Острови се одвива со траект, а од 2007 г. и преку копнен патен правец.

По бреговите на областа плови паробродот „Хуртигрутен", кој застанува во Стокмаркнес, Суртлан и Рисејхамн. Има два аеродроми: во Стокмеркнес (за мали летала) и во Анденес на Андеја.

Стопанство
----------

Населението на Вестеролен брои 30.648 (2004) жители. Најголемо населено место е Суртлан, но обласната болница е во соседниот Стокмаркнес, седиште на општината Хадсел. Во Андеја има воздухопловна станица на Норвешкото воено воздухопловство каде се чуваат сите авиони за поморска патрола „П-3 Орион", а тука е сместена и истоимената база за испитувачки ракети. Во Суртлан се наоѓа северната база на Норвешката крајбрежна стража.

Рибарството игра важна улога во стопанството на областа, особено уловот на бакалар. Застапено е и рибникарството, а донекаде и земјоделството.

Галерија
--------

* Средното земјоделско училиште во Клејва, СуртланСредното земјоделско училиште во Клејва, Суртлан
* Селото Никсунд во 2004 г.Селото Никсунд во 2004 г.
* Поглед кон Река, СуртланПоглед кон Река, Суртлан
* Северната поларна светлина, видлива од цел ВестероленСеверната поларна светлина, видлива од цел Вестеролен

Наводи
------

1. ↑  Store norske leksikon. „Vesterålen" (норвешки). Посетено на 2012-07-22.
2. ↑  Мејсален — Национални паркови на Норвешка (норвешки)
3. ↑  „1961-1990 average for Stokmarknes". Met.no. Архивирано од изворникот на 2007-09-29. Посетено на 2017-11-03.
4. ↑  Централното статистичко биро на Норвешка

Надворешни врски
----------------

|  |  |
| --- | --- |
| Ризница | „Вестеролен" на Ризницата ? |

* Портал за Вестеролен (норвешки)
* Областен совет на Вестеролен (норвешки)
* Вестеролен — група на Flickr

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Општини во Нурлан |
| --- |
|  |
| 

|  |  |
| --- | --- |
| Вестеролен | 
* Андеј
* Бe
* Екснес
* Суртлан
* Хадсел

 |
|  |
| Лофотен | 
* Вереј
* Вествогеј
* Воган
* Москенес
* Рест
* Флакстад

 |
|  |
| Офотен | 
* Баланген
* Евенес
* Лединген
* Нарвик
* Тисфјорд
* Тјелдсунд

 |
|  |
| Салтен | 
* Бејарн
* Буде
* Гилдескол
* Мелеј
* Салтдал
* Серфол
* Стејген
* Фауске
* Хамареј

 |
|  |
| Хелгеланд | 
* Алстахауг
* Биндал
* Бренеј
* Вевелстад
* Вега
* Вефсн
* Гране
* Дена
* Лејрфјорд
* Луреј
* Несна
* Рана
* Редеј
* Семна
* Трена
* Хатфјелдал
* Хемнес
* Хереј

 |

 | Грб на Нурлан |

 |

Координати: 68°41′45″N 15°24′47″E﻿ / ﻿68.69583° СГШ; 15.41306° ИГД﻿ / 68.69583; 15.41306